Njoftim për konsultimin publik, lidhur me:

[bookmark: _Hlk233792633]Projektligjin “Për disa dhe shtesa dhe ndryshime në Ligjin Nr.103/2016 “Për Akuakulturën” i ndryshuar”

Ministria e Bujqësisë dhe Zhvillimit Rural, fton qytetarë, ekspertë të fushës, shoqata dhe përfaqësues të tjerë të publikut të interesuar për të kontribuar përgjatë procesit të konsultimit publik të projektligjit “Për disa dhe shtesa dhe ndryshime në Ligjin Nr.103/2016 “Për Akuakulturën” i ndryshuar”.

Qëllimi i hartimit të këtij projektakti është përmirësimi dhe qartësimi i kuadrit ligjor në fushën e akuakulturës, nëpërmjet përcaktimit më të saktë të regjimeve juridike që zbatohen sipas natyrës së mjedisit ku zhvillohet veprimtaria. Ndryshimet e propozuara synojnë të adresojnë paqartësitë e konstatuara gjatë zbatimit të ligjit nr. 103/2016 “Për akuakulturën”, të ndryshuar, dhe të krijojnë një kuadër më funksional për zhvillimin e sektorit.

Efektet e pritshme të projektligjit: 

- krijimi i një kuadri ligjor më të qartë, më funksional dhe më të përshtatshëm me realitetin e sektorit të akuakulturës; 

- rritja e investimeve në këtë fushë; 

- zgjerimi i aktiviteteve të akuakulturës në ujërat e brendshme dhe në sipërfaqet tokësore; 

- përmirësimi i menaxhimit dhe shfrytëzimit të qëndrueshëm të burimeve natyrore. 

Në tërësi, ndryshimet pritet të kontribuojnë në zhvillimin e qëndrueshëm dhe konkurrues të sektorit të akuakulturës, në përputhje me objektivat e politikave kombëtare për zhvillimin e bujqësisë, peshkimit dhe zonave rurale. 


Ministria e Bujqësisë dhe Zhvillimit Rural do të përmbledhë të gjitha sugjerimet dhe komentet tuaja dhe do të japë arsyet për mënyrën se si ato janë reflektuar ose jo në projektakt.

Kontributet tuaja do të konsiderohen përgjatë procesit të përmirësimit të mëtejshëm të projektaktit.
· Kohëzgjatja e konsultimeve: 

Konsultimi publik do të zgjasë (20 ditë pune), nga data 14 tetor 2026 deri më 11 nëntor 2026.

Mund të merrni pjesë në procesin e konsultimeve publike duke dërguar komente/kontribute për projektaktin:

 - Duke plotësuar formularin online të Regjistrin Elektronik për projektligjin, në adresën elektronike: http://www.konsultimipublik.gov.al: 

- Me email duke dërguar propozimet/sugjerimet tuaja në adresën e koordinatorit të konsultimit publik për Ministrinë e Bujqësisë dhe Zhvillimit Rural, në adresën :Kjara.Vogli@bujqesia.gov.al .


Më poshtë gjendet linku i publikimit për: 

Projektligjin “Për disa dhe shtesa dhe ndryshime në Ligjin Nr.103/2016 “Për Akuakulturën” i ndryshuar”.


https://konsultimipublik.gov.al/Konsultime/Detaje/1067









